b'\n_START_ARTICLE_\nKauno technologijos universiteto Humanitarini\xc5\xb3 moksl\xc5\xb3 fakultetas\n_START_PARAGRAPH_\nKauno technologijos universiteto Humanitarinis fakultetas - KTU padalinys, fakultetas.\n_START_SECTION_\nIstorija\n_START_PARAGRAPH_\n\xc4\xaegyvendinant KTU humanitarizavimo id\xc4\x97j\xc4\x85, 2000 m. sujungus Humanitarini\xc5\xb3 moksl\xc5\xb3 institut\xc4\x85 ir U\xc5\xbesienio kalb\xc5\xb3 centr\xc4\x85 buvo \xc4\xafkurtas Humanitarini\xc5\xb3 moksl\xc5\xb3 fakultetas. Jo misija \xe2\x80\x93 ne tik mokyti filosofijos, lietuvi\xc5\xb3 ir u\xc5\xbesienio kalb\xc5\xb3, bet ir skleisti humanitarin\xc4\x99 dvasi\xc4\x85 visame Universitete bei b\xc5\xabti atviru pla\xc4\x8diajai visuomenei._NEWLINE_Tai viena i\xc5\xa1 nedaugelio viet\xc5\xb3 Lietuvoje, kur atliekami tarpdalykiniai filosofijos, filologijos bei menotyros s\xc4\x85veikos su technologijomis tyrimai. Nors fakultetas yra jaunas, ta\xc4\x8diau per \xc5\xa1\xc4\xaf laik\xc4\x85 sukurtos naujos mokslo tyrim\xc5\xb3 kryptys pad\xc4\x97jo fakultetui \xc4\xafgyti pripa\xc5\xbeint\xc4\x85 pa\xc5\xbeangi\xc5\xb3 mokslo tyrim\xc5\xb3 terp\xc4\x97s autoritet\xc4\x85._NEWLINE__NEWLINE_Be to, fakultetas vienintelis Lietuvoje turi savo radijo stot\xc4\xaf \xe2\x80\x9eGaudeamus\xe2\x80\x9c, transliuojan\xc4\x8di\xc4\x85 nekomercin\xc4\x99 muzik\xc4\x85 (93.6 MHz FM), profesionali\xc4\x85 garso \xc4\xafra\xc5\xa1\xc5\xb3 studij\xc4\x85. Fakultete taip pat veikia U\xc5\xbesienio kalb\xc5\xb3 centras, Lietuvos \xe2\x80\x93 Pranc\xc5\xabzijos asociacijos Robero \xc5\xa0umano centras, Vokie\xc4\x8di\xc5\xb3 informacinis centras.'